pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ประเดิมหารือผู้บริหารภาคเอกชนชั้นนำฝรั่งเศส ท่องเที่ยว แฟชั่น อาหาร
วันศุกร์ที่ 8 มีนาคม 2567
นายกฯ ประเดิมหารือผู้บริหารภาคเอกชนชั้นนําฝรั่งเศส ท่องเที่ยว แฟชั่น อาหาร
นายกฯ ประเดิมหารือผู้บริหารภาคเอกชนชั้นนําฝรั่งเศส ท่องเที่ยว แฟชั่น อาหาร
วันนี้ (8 มีนาคม 2567) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือกับผู้บริหารภาคเอกชนฝรั่งเศส โดยในช่วงเช้านี้ได้พบหารือกับเอกชนสําคัญ ดังนี้
- เวลา 08.50 น. (เวลาท้องถิ่นกรุงปารีส) นาย Sébastien Bazin, ผู้บริหารบริษัท ACCOR Group Worldwide บริษัทชั้นนําในภาคธุรกิจการบริการ โดยเครือโรงแรม Accor เป็นเครือโรงแรมต่างประเทศใหญ่ที่สุดที่ดําเนินกิจการในประเทศไทย และภูมิภาคเอเชีย (ไม่รวมจีนแผ่นดินใหญ่) โดยได้หารือกันเพื่อสนับสนุนให้เกิดความร่วมมือด้านการท่องเที่ยว Co-Promotion สนับสนุนการขาย
โดย Accor Group Worldwide จะยังคงพัฒนาธุรกิจในประเทศไทยอย่างต่อเนื่อง รัฐบาลเดินหน้าดําเนินนโยบายเพิ่มจํานวนนักท่องเที่ยวเข้าไทย ซึ่งบริษัทฯจะพิจารณาความเป็นไปได้ที่จะเปิดโรงแรมใหม่ในจุดหมายปลายทางอื่นๆ ของประเทศไทยเพิ่ม โดยกําลังพิจารณาหา Location และ Partner
- เวลา 09.30 น. (เวลาท้องถิ่นกรุงปารีส) นาย Pascal Morand ผู้บริหาร Fédération de la Haute Couture et de la Mode สหพันธ์แฟชั่นและการตัดเย็บชั้นสูงเป็นหน่วยงานกํากับดูแลอุตสาหกรรมแฟชั่นฝรั่งเศส มีสมาชิกมากกว่า 100 สมาคม โดยได้หารือเรื่องเป้าหมายของไทยในการเป็น Southeast Asian center of fashion and design
โดยทั้งสองพูดคุยเรื่องความร่วมมือในการจัดกิจกรรมร่วมกันที่กรุงเทพฯ หรือ ปารีส เพื่อร่วมมือระหว่างบริษัทชั้นนํา รวมถึงการจัดโปรแกรมการฝึกฝนเพื่อพัฒนา young designers และ ร่วมกับมหาลัยชั้นนําจัดหลักสูตรพัฒนา young designer ทั้งในระดับปริญญาตรีหรือปริญญาโท
- เวลา 10.10 น. (เวลาท้องถิ่นกรุงปารีส) ผู้บริหารบริษัท Michelin ซึ่งเป็นบริษัทผลิตยางล้อสําหรับยานพาหนะสัญชาติฝรั่งเศส มีความเชี่ยวชาญการพัฒนานวัตกรรมและเทคโนโลยีเกี่ยวกับยางล้อ โดยบริษัท Michelin ลงทุนในไทยแล้ว 5 โรงงาน จ้างงาน 8 พันคน ด้วยมูลค่าการลงทุนกว่า 1 พันล้านยูโร หรือมากกว่าประมาณ 4 หมื่นล้านบาท โดยใน 1 ปี บริษัทฯ ใช้ยางธรรมชาติมากกว่า 7 แสนล้านตันต่อปี และบริษัทฯ ระบุว่า ใน 3 ปีข้างหน้าจะเพิ่มกําลังการผลิตลงทุนเพิ่มถึง 300 ล้านยูโร
ทั้งนี้ บริษัทคํานึงถึงการเปลี่ยนผ่านไปใช้พลังงานสะอาดในอนาคตอันใกล้ ซึ่งรัฐบาลไทยพร้อมให้การสนับสนุน รวมทั้ง ได้หารือต่อประเด็นเรื่องกฎระเบียบใหม่(regulation) และรัฐบาลไทยพร้อมจะสนับสนุนช่วยให้ทุกฝ่ายได้ประโยชน์
- เวลา 10.50 น. (เวลาท้องถิ่นกรุงปารีส) นายเกว็นดัล ปูลเล็นเนค (Mr. Gwendal Poullennec), (ผู้อํานวยการฝ่ายจัดทําคู่มือ มิชลินไกด์ทั่วโลก (MICHELIN Guide International Director)
Michelin guide 2024 เสร็จสิ้นแล้ว สําหรับไทย มีร้านอาหารที่ได้ 1 ดาวจํานวน 28 ร้าน 2 ดาว จํานวน 7 ร้าน โดยจากวันแรกที่ Michelin มาไทยพบว่ามีศักยภาพดีขึ้นมาก และในส่วนของร้านอาหารที่อยู่ในกลุ่มมี potential คุณภาพดี ราคาเหมาะสม มีจํานวนมาก
โดยในปีนี้ มิชลินจะจัดลําดับให้กับโรงแรม ซึ่งอาหารและที่พักถือเป็น key factor ที่สําคัญของการท่องเที่ยว ทั้งนี้ นายกรัฐมนตรีได้ย้ําว่าปีหน้า (พ.ศ. 2568) จะเป็น Golden year of tourism จะจัด World class festival คอนเสิร์ต แฟชั่นในไทยเอง
รัฐบาลไทย-ข่าวทำเนียบรัฐบาล-”คารม“ เชิญชวนลูกหนี้ กยศ.ลงทะเบียนแจ้งความประสงค์เพื่อขอรับเงินคืนในส่วนที่ชำระเกิน ทาง www.studentloan.or.th
วันศุกร์ที่ 8 มีนาคม 2567
08/03/2567
”คารม“ เชิญชวนลูกหนี้ กยศ.ลงทะเบียนแจ้งความประสงค์เพื่อขอรับเงินคืนในส่วนที่ชําระเกิน ทาง www.studentloan.or.th
”คารม“ เชิญชวนลูกหนี้ กยศ.ลงทะเบียนแจ้งความประสงค์เพื่อขอรับเงินคืนในส่วนที่ชําระเกิน ทาง www.studentloan.or.th
วันที่ 8 มีนาคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ตามที่กองทุนเงินให้กู้ยืมเพื่อการศึกษา (กยศ.) คํานวณยอดหนี้คงเหลือใหม่ตาม พ.ร.บ. กยศ. (ฉบับที่ 2) พ.ศ. 2566 ให้แก่ผู้กู้ยืมกลุ่มเร่งด่วนที่ถูกบังคับคดีหรือถูกอายัดเงินเสร็จเรียบร้อยแล้ว จํานวน 50,614 ราย ทําให้ผู้กู้ยืมบางรายมีสถานะปิดบัญชีได้ทันทีและมีผู้กู้ยืมที่จะได้รับเงินคืนในส่วนที่ชําระเกินจํานวน 3,494 ราย นั้น
นายคารม กล่าวว่า กองทุนฯ ได้มีการออกหนังสือแจ้งผู้กู้ยืมแต่ละรายให้ลงทะเบียนรับเงินคืนและเริ่มดําเนินการจ่ายเงินคืนแล้วผ่านระบบโอนเงินแบบพร้อมเพย์ที่ผูกบัญชีธนาคารด้วยเลขบัตรประจําตัวประชาชนของผู้กู้ยืมเท่านั้น ตั้งแต่วันที่ 4 มีนาคม 2567 เป็นต้นไป
”ขอเชิญชวนลูกหนี้ กยศ.ลงทะเบียนแจ้งความประสงค์เพื่อขอรับเงินคืนทางเว็บไซต์“กองทุนกู้ยืมเพื่อการศึกษา” โดย กศย. จะเร่งคืนเงินให้ตามลําดับต่อไป“ นายคารม ย้ํา
รัฐบาลไทย-ข่าวทำเนียบรัฐบาล-นายกฯ ให้สัมภาษณ์สื่อมวลชน ปลื้มยางราคาพุ่ง ขอบคุณทุกหน่วยงาน พร้อมสั่งการดูแลฝุ่นPM2.5ต่อเนื่อง วันนี้หารือเอกชนฝรั่งเศสกว่า 10 บริษัท
วันศุกร์ที่ 8 มีนาคม 2567
นายกฯ ให้สัมภาษณ์สื่อมวลชน ปลื้มยางราคาพุ่ง ขอบคุณทุกหน่วยงาน พร้อมสั่งการดูแลฝุ่นPM2.5ต่อเนื่อง วันนี้หารือเอกชนฝรั่งเศสกว่า 10 บริษัท
นายกฯ ให้สัมภาษณ์สื่อมวลชน ปลื้มยางราคาพุ่ง ขอบคุณทุกหน่วยงาน พร้อมสั่งการดูแลฝุ่นPM2.5ต่อเนื่อง วันนี้หารือเอกชนฝรั่งเศสกว่า 10 บริษัท
วันนี้ (8 มีนาคม 2567) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชนก่อนเริ่มภารกิจแรกที่กรุงปารีส สาธารณรัฐฝรั่งเศส โดย นายกฯ กล่าวถึงราคายางที่สูงขึ้นทะลุกิโลกรัมละ 80 บาท(ราคาส่งออก)เป็นราคาที่สูงที่สุดในช่วงเวลา 41 เดือนที่ผ่านมา โดยนายกฯ กล่าวว่ายางพาราในไทยมีทั้งสิ้นกว่า 25 ล้านไร่ ถือเป็นพืชเศรษฐกิจหลักอีกหนึ่งชนิด ทั้งนี้ รัฐบาลได้ประกาศตั้งแต่ช่วงแรกของการเข้ามารับตําแหน่งว่าจะเพิ่มรายได้ให้เกษตรกร 3 เท่าในช่วงเวลา 4 ปี โดยนายกฯ เชื่อว่าช่วงนี้ยังไม่ใช่ราคายางสูงที่สุด
โดยนายกฯ ขอบคุณหน่วยงานที่เกี่ยวข้อง ทั้งกองทัพบก กระทรวงการคลัง กรมศุลกากร ตํารวจที่ช่วยกันสกัดกั้น ดูแลยางพาราไม่ให้ข้ามแดนเข้ามา โดยในระหว่างการประชุมที่ออสเตรเลีย นายกฯ ได้พบกับนายกฯ มาเลเซีย ทราบว่า มาเลเซียนําเข้ายางพารากว่า 80% เพื่อบริษัททําถุงมือยาง นายกฯ จึงได้สั่งการคุยกับรัฐมนตรีว่าการกระทรวงพาณิชย์ให้พร้อมจัดหาซัพพลายยางพาราแก่มาเลเซียโดยตรง
ต่อประเด็นฝุ่น PM2.5 นายกฯ กําชับติดตามฝุ่น PM2.5 ภาคเหนือของไทยอย่างต่อเนื่อง โดยจะลงพื้นที่เชียงใหม่ 15-16 มีนาคม 2567 สั่งการแก้ไขปัญหาฝุ่นควัน ทั้งนี้ พบว่า heatmap เกิดจากหลายประเทศ โดยนายกฯ ได้สั่งการ รมช.กต. เจรจาพูดคุยกับประเทศเพื่อนบ้านตั้ง Special Task Force ส่วนด้านสุขภาพ ขอบคุณหมอชลน่าน รมว.สธ. ดําเนินมาตรการกระตุ้นป้องกันควบคู่แจกอุปกรณ์หน้ากาก
โดยในวันนี้ (8 มีนาคม 2567) นายกฯ มีกําหนดการหารือภาคเอกชนสําคัญของฝรั่งเศส กว่า 10 ราย พร้อมส่งข้อความสําคัญถึงภาคเอกชนฝรั่งเศส ประเทศไทยเปิดแล้วพร้อมรับการลงทุนต่างชาติ รัฐบาลไทยพร้อมพูดคุยร่วมกัน เพื่อดูแล Ease of doing business, Infrastructure development, มาตรการภาษี ให้แก่เอกชนที่สนใจลงทุนในไทย
#PMSrettha #พร้อมทํางานยกระดับวิถีชีวิตคนไทย
รัฐบาลไทย-ข่าวทำเนียบรัฐบาล-“ดร. นลินี ทวีสิน” หารือทูตโมร็อกโก ส่งเสริมความสัมพันธ์ทุกมิติ ชู Soft Power ที่โดดเด่นของแต่ละประเทศ แฟชั่น ภาพยนต์ อาหารฮาลาลชงจัดคณะกรรมการร่วมด้านการค้า ครั้งที่ 1
วันศุกร์ที่ 8 มีนาคม 2567
08/03/2567
“ดร. นลินี ทวีสิน” หารือทูตโมร็อกโก ส่งเสริมความสัมพันธ์ทุกมิติ ชู Soft Power ที่โดดเด่นของแต่ละประเทศ แฟชั่น ภาพยนต์ อาหารฮาลาลชงจัดคณะกรรมการร่วมด้านการค้า ครั้งที่ 1
“ดร. นลินี ทวีสิน” หารือทูตโมร็อกโก ส่งเสริมความสัมพันธ์ทุกมิติ ชู Soft Power ที่โดดเด่นของแต่ละประเทศ แฟชั่น ภาพยนต์ อาหารฮาลาลชงจัดคณะกรรมการร่วมด้านการค้า ครั้งที่ 1 เพื่อเป็นเวทีในการขยายโอกาสการค้า การลงทุน และการพบปะกันของภาคเอกชน 2 ประเทศ
วันนี้ (8 มีนาคม 2567) ดร. นลินี ทวีสิน พบทูตโมร็อกโก ส่งเสริมความร่วมมือด้านเกษตร อุตสาหกรรม และฮาลาล หาแนวทางพัฒนา Soft Power ร่วมกัน เสนอจัดประชุม JTC ครั้งที่ 1 เพื่อเป็นเครื่องมือในการขยายการค้าและการลงทุนระหว่างกัน และในโอกาสเดียวกันจะเป็นโอกาสในการพบปะกันของภาคเอกชนสองประเทศ เพื่อสร้างความตระหนักรู้ รวมทั้งโอกาสในการจับคู่ธุรกิจ ชูการเป็นประตูสู่ภูมิภาคอาเซียนของไทย และประตูสู่แอฟริกาของโมร็อกโก
ดร. นลินี ทวีสิน ผู้แทนการค้าไทย เปิดเผยภายหลังจากการหารือร่วมกับนายอับดุรเราะฮีม เราะห์ฮาลี เอกอัครราชทูตราชอาณาจักรโมร็อกโกประจําประเทศไทย ว่าตนและท่านทูตเห็นพ้องว่า ไทยและโมร็อกโกมีโอกาสในการส่งเสริมความร่วมมืออีกมาก ไม่ว่าจะเป็นในด้านการเกษตร ด้านอุตสาหกรรม โดยเฉพาะอุตสาหกรรมอัจฉริยะ และอุตสาหกรรมหุ่นยนต์ ตนยังได้เสนอให้ไทยและโมร็อกโก พัฒนาความร่วมมือด้านฮาลาล โดยอาศัยความชํานาญด้านมาตรฐานและการรับรองฮาลาลของโมร็อกโก ในขณะที่ใช้ความชํานาญด้านการผลิตและแปรรูปอาหารของไทย ตนและท่านทูตยังเห็นพ้องว่าไทยและโมร็อกโกมีโอกาสในการพัฒนา Soft Power ร่วมกันอีกมาก ไม่ว่าจะเป็นในแง่ของวัฒนธรรม ศิลปะ แฟชั่น รวมถึงกีฬา ซึ่งต่างฝ่ายต่างมีเอกลักษณ์ที่โดดเด่น และสามารถส่งเสริมกันได้เป็นอย่างดี
ผู้แทนการค้าไทย เสริมว่า ทั้งสองฝ่ายยังได้หารือถึงการจัดประชุมคณะกรรมการร่วมทางการค้า (JTC) ครั้งที่ 1 โดยเห็นพ้องว่าการประชุม JTC นี้จะเป็นโอกาสดีในการหารือแนวทางกระชับความสัมพันธ์ทาง เศรษฐกิจ การค้า และการลงทุนระหว่างกันอย่างเป็นรูปธรรม และเป็นโอกาสของทั้งสองฝ่ายที่จะแลกเปลี่ยน ข้อมูลด้านการค้า กฎระเบียบ ตลอดจนหาแนวทางในการลดอุปสรรคทางการค้าระหว่างกัน และยังเป็นโอกาสในการพบปะกันของภาคเอกชนสองประเทศ เพื่อสร้างความตระหนักรู้ รวมทั้งโอกาสในการจับคู่ธุรกิจ ทั้งนี้ หน่วยงานที่เกี่ยวข้องจะพิจารณาวันที่เหมาะสมและระดับหัวหน้าคณะที่เหมาะสมสําหรับการประชุม JTC ครั้งที่ 1 ต่อไป
ไทยและโมร็อกโกมีศักยภาพในการเป็นศูนย์กลางการค้าและมีโอกาสขยายมูลค่าการค้าระหว่างกันได้อีกมาก โดยโมร็อกโกสามารถเป็นประตูการค้าของไทยไปสู่แอฟริกาและประเทศอื่น ๆ ที่โมร็อกโกมีข้อตกลงการค้าเสรีอยู่แล้ว ในขณะเดียวกัน ไทยสามารถเป็นประตูการค้าสู่อาเซียนและประเทศในเอเชียตะวันออกให้กับโมร็อกโก ผ่านการใช้ประโยชน์จากความตกลง FTA ที่ไทยมีทั้งหมด 14 ฉบับ กับคู่ภาคี 18 ประเทศ ดร. นลินี กล่าวทิ้งท้าย
รัฐบาลไทย-ข่าวทำเนียบรัฐบาล- “ชลน่าน” ส่งผู้ตรวจฯ สธ. ลงพื้นที่ติดตามสถานการณ์สะพานข้ามคลองถล่มที่ จ.ฉะเชิงเทรา พร้อมดูแลผู้ได้รับผลกระทบทางสุขภาพ
วันพฤหัสบดีที่ 7 มีนาคม 2567
07/03/2567
“ชลน่าน” ส่งผู้ตรวจฯ สธ. ลงพื้นที่ติดตามสถานการณ์สะพานข้ามคลองถล่มที่ จ.ฉะเชิงเทรา พร้อมดูแลผู้ได้รับผลกระทบทางสุขภาพ
รัฐมนตรีว่าการกระทรวงสาธารณสุข สั่งการให้ผู้ตรวจราชการกระทรวงสาธารณสุข เขตสุขภาพที่ 6 ลงพื้นที่ จ.ฉะเชิงเทรา ติดตามสถานการณ์และให้การดูแลสุขภาพกาย สุขภาพจิตประชาชนที่ได้รับผลกระทบจากเหตุสะพานภายในหมู่บ้าน เลค การ์เด้น
รัฐมนตรีว่าการกระทรวงสาธารณสุข สั่งการให้ผู้ตรวจราชการกระทรวงสาธารณสุข เขตสุขภาพที่6 ลงพื้นที่ จ.ฉะเชิงเทรา ติดตามสถานการณ์และให้การดูแลสุขภาพกาย สุขภาพจิตประชาชนที่ได้รับผลกระทบจากเหตุสะพานภายในหมู่บ้าน เลค การ์เด้น ตําบลคลองหลวงแพ่ง อําเภอเมืองฉะเชิงเทรา จังหวัดฉะเชิงเทรา ถล่มทรุดตัว โดยเฉพาะผู้ป่วยกลุ่มโรคเรื้อรังและกลุ่มเปราะบาง
นพ.มณเฑียร คณาสวัสดิ์ ผู้ตรวจราชการกระทรวงสาธารณสุข เขตสุขภาพที่6 เปิดเผยความคืบหน้ากรณีสะพานข้ามคลองหลวงแพ่ง ภายในหมู่บ้าน เลค การ์เด้น อําเภอเมืองฉะเชิงเทรา จังหวัดฉะเชิงเทรา ถล่มลงมาเมื่อคืนที่ผ่านมา ว่า นพ.ชลน่าน ศรีแก้ว รัฐมนตรีว่าการกระทรวงสาธารณสุข มีความเป็นห่วงประชาชนที่ได้รับผลกระทบจากการไม่สามารถสัญจรได้ตามปกติ รวมถึงประชาชนที่มีปัญหาด้านสุขภาพ โดยเฉพาะอย่างยิ่งกลุ่มโรคเรื้อรังต่าง ๆ และกลุ่มเปราะบาง จึงได้มอบหมายให้ตน พร้อมด้วย นพ.ศรีศักดิ์ ตั้งจิตธรรม นายแพทย์สาธารณสุขจังหวัดฉะเชิงเทรา ลงตรวจเยี่ยมบริเวณที่เกิดเหตุการณ์เพื่อบัญชาการเหตุการณ์และให้ความช่วยเหลือโดยด่วน
นพ.มณเฑียรกล่าวต่อว่า ได้ให้โรงพยาบาลพุทธโสธร สํานักงานสาธารณสุขอําเภอเมืองฉะเชิงเทรา และโรงพยาบาลส่งเสริมสุขภาพตําบลคลองหลวงแพ่ง จัดทีมแพทย์ พยาบาล และเจ้าหน้าที่สาธารณสุข ให้การดูแลผู้ป่วยที่มีความจําเป็นต้องพบแพทย์หรือมีปัญหาด้านสุขภาพที่ต้องได้รับการดูแล และการเยียวยาทางจิตใจ ทั้งนี้ พบว่ามีหลังคาเรือนที่ได้รับผลกระทบ จํานวน 220 หลังคาเรือน ประชาชนได้รับผลกระทบ รวม 330 คน ในจํานวนนี้เป็นผู้ป่วยโรคเรื้อรังและกลุ่มเปราะบางที่ต้องติดตามดูแล ได้แก่ เบาหวาน 23 คน ความดันโลหิตสูง 31 คน ไตวาย 2 คน ผู้พิการ 5 คน และผู้ป่วยติดเตียง 5 คน
********************** 7 มีนาคม 2567
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม หารือกระทรวงยุติธรรมสหราชอาณาจักร ติดตามคดีสำคัญ-ประสานความร่วมมือเพื่อพัฒนางานยุติธรรมทั้งระบบ
วันศุกร์ที่ 8 มีนาคม 2567
08/03/2567
รัฐมนตรีว่าการกระทรวงยุติธรรม หารือกระทรวงยุติธรรมสหราชอาณาจักร ติดตามคดีสําคัญ-ประสานความร่วมมือเพื่อพัฒนางานยุติธรรมทั้งระบบ
รัฐมนตรีว่าการกระทรวงยุติธรรม หารือกระทรวงยุติธรรมสหราชอาณาจักร ติดตามคดีสําคัญ-ประสานความร่วมมือเพื่อพัฒนางานยุติธรรมทั้งระบบ
ในวันศุกร​์ที่ ๘ มีนาคม ระหว่างเวลา ๑๑.๐๐ - ๑๒.๓๐ น. (ตามเวลาท้องถิ่น) ณ กรุงลอนดอน สหราชอาณาจักร พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นายธานี ทองภักดี เอกอัคราชทูตสหราชอาณาจักรประจําประเทศไทย และคณะ ได้เข้าหารือกับ H.E.Gareth Bacon MP, Minister for Sentencing, Parliamentary Under Secretary of State, Ministry of Justice โดยได้แสดงความขอบคุณรัฐบาลสหราชอาณาจักร และสถานเอกอัครราชทูตสหราชอาณาจักรประจําประเทศไทย ที่มีความร่วมมือกับกระทรวงยุติธรรมมาอย่างยาวนาน โดยเฉพาะการพัฒนามาตรฐานเรือนจํา นอกจากนั้น ยังได้ติดตามความคืบหน้าคดีสําคัญ ได้แก่ กรณีชาวไทยที่เสียชีวิตในสหราชอาณาจักร และกรณีโจรกรรมรถหรู
ในโอกาสนี้ พันตํารวจเอก ทวี สอดส่อง รัฐมนตรีว่าการกระทรวงยุติธรรม ได้เน้นย้ําความสําคัญของการยกระดับหลักนิติธรรมในประเทศไทย ในโอกาสนี้ จึงได้เสนอให้ขยายขอบเขตความร่วมมือในด้านวิชาการ โดยการยกระดับ DSI Academy ให้เป็นที่ยอมรับในระดับสากล รวมถึงเพิ่มการแลกเปลี่ยนทักษะและองค์ความรู้ในด้านต่าง ๆ ดังนี้​ ๑) เทคโนโลยีในการสืบสวนสอบสวนเพื่อรองรับคดีพิเศษมีความซับซ้อน ความผิดที่เกี่ยวกับองค์กรอาชญากรรม ความผิดที่เกี่ยวข้องกับผู้มีอิทธิพล และกรณีที่มีการนําเทคโนโลยีเข้ามาใช้ก่ออาชญากรรม ๒) เทคนิคการตรวจพิสูจน์ทางนิติวิทยาศาสตร์ ๓) เทคนิคการสืบสวนสอบสวนคดียาเสพติด นอกจากนี้ ยังได้เชิญชวนให้สหราชอาณาจักรมาร่วมแลกเปลี่ยนเรียนรู้ในโครงการ Justice Pioneer ซึ่งมุ่งพัฒนาอนาคตของกระบวนการยุติธรรมให้มีประสิทธิภาพ โปร่งใส และสร้างความเชื่อมั่นให้กับประชาชนต่อไป
รัฐบาลไทย-ข่าวทำเนียบรัฐบาล-เดินหน้าเจรจาญี่ปุ่น ขอขยายโควตานำเข้า “กล้วยหอมทอง” 100,000 ตัน ภายใต้กรอบความตกลง JTEPA
วันศุกร์ที่ 8 มีนาคม 2567
เดินหน้าเจรจาญี่ปุ่น ขอขยายโควตานําเข้า “กล้วยหอมทอง” 100,000 ตัน ภายใต้กรอบความตกลง JTEPA
.....
เดินหน้าเจรจาญี่ปุ่น ขอขยายโควตานําเข้า “กล้วยหอมทอง” 100,000 ตัน ภายใต้กรอบความตกลง JTEPA
.
รัฐบาล โดยผู้แทนการค้าไทย (นางนฤมล ภิญโญสินวัฒน์) ได้หารือกับปลัดกระทรวงเกษตร ป่าไม้ และประมงของญี่ปุ่น ณ กรุงโตเกียว เพื่อขยายโควตานําเข้า “กล้วยหอมทองของไทย” จากเดิม 8,000 ตัน ซึ่งโควต้าใกล้จะหมดแล้ว เพิ่มขึ้นเป็น 100,000 ตัน
.
ทั้งนี้ เป็นการส่งเข้ามาจําหน่ายโดยไม่เสียภาษีภายใต้กรอบความตกลงหุ้นส่วนเศรษฐกิจไทย-ญี่ปุ่น (Japan – Thailand Economic Partnership Agreement : JTEPA) ซึ่งทางญี่ปุ่นยินดีให้การสนับสนุน และจะนําเรื่องดังกล่าวเสนอต่อรัฐบาลญี่ปุ่นให้พิจารณา รวมทั้งส่งต่อให้หน่วยงานที่เกี่ยวข้องดําเนินการต่อไป
.
โอกาสเดียวกัน ผู้แทนการค้าไทยได้ขอความอนุเคราะห์ฝ่ายญี่ปุ่นประชาสัมพันธ์เชิญชวนหน่วยงานภาครัฐและภาคเอกชนญี่ปุ่น ร่วมสนับสนุนการจัดงานมหกรรมพืชสวนโลกที่จังหวัดอุดรธานี ในปี 69 รวมทั้งขอความอนุเคราะห์ในการสนับสนุนการประมูลสิทธิจัดมหกรรมพืชสวนโลกที่จังหวัดนครราชสีมาในปี 72 (ระดับ A1) ต่อไป
.
อ่านเพิ่มเติม คลิกhttps://www.thaigov.go.th/news/contents/details/79889
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐมนตรี ดีอี กำชับ ปิดกั้นทุกช่องทาง เอาผิดคนเผยแพร่ต่อ
วันศุกร์ที่ 8 มีนาคม 2567
รัฐมนตรี ดีอี กําชับ ปิดกั้นทุกช่องทาง เอาผิดคนเผยแพร่ต่อ
รัฐมนตรี ดีอี กําชับ ปิดกั้นทุกช่องทาง เอาผิดคนเผยแพร่ต่อ
วันนี้ (8 มีนาคม 2567) นายประเสริฐ จันทรรวงทอง รัฐมนตรีกระทรวงดิจิทัลเพื่อเศรษฐกิจและสังคม ได้รับหนังสือร้องเรียนจากเพจ “เป็นหนึ่ง” ที่ได้นําผู้เสียหายจากกรณีถูกตํารวจคอมมานโดปล่อยคลิปลับ โดยกําชับให้เจ้าหน้าที่ ดีอี เร่งระงับการเผยแพร่สื่อลามกอนาจาร และ หาตัวผู้แชร์ หรือส่งต่อคลิปดังกล่าวด้วย เพราะมีโทษ และอาจถูกดําเนินคดีทางกฎหมายได้
นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอี) กล่าวว่า จากกรณีที่ ผู้เสียหาย ได้ยื่นหนังสือถึง นายประเสริฐ จันทรรวงทอง รัฐมนตรีว่าการฯ เพื่อขอให้ปิดกั้นเว็บไซต์ หลังจากผู้เสียหายได้เข้าแจ้งความร้องทุกข์ต่อพนักงานสอบสวนสถานีตํารวจภูธรเมืองสมุทรปราการ และผู้บัญชาการตํารวจแห่งชาติ ขอให้ดําเนินคดีกับสิบตํารวจโท สังกัดกองกํากับการต่อต้านการก่อการร้าย สํานักงานตํารวจแห่งชาติ กรณีที่สิบตํารวจโทดังกล่าว นําคลิปวิดีโอและรูปภาพโป๊เปลือยของผู้เสียหายทั้งสอง ไปเผยแพร่เข้าสู่ระบบคอมพิวเตอร์และสื่อสังคมออนไลน์ และต่อมา และพบในหลายหลายช่องทาง อาทิ แอปพลิเคชัน VK และ X ทําให้ผู้เสียหาย ได้รับความอับอาย เสื่อมเสียชื่อเสียงและมีผลต่อการดํารงค์ชีวิตในปัจจุบันอย่างมาก
ทั้งนี้ กระทรวงดีอี ได้รับจดหมายร้องเรียนดังกล่าวแล้ว ซึ่งรัฐมนตรีประเสริฐ ได้สั่งการให้หน่วยงานที่เกี่ยวข้องดําเนินการอย่างเร่งด่วน ให้ดําเนินการปิดกั้นการเข้าถึงเว็บไซต์ หรือลิงค์เว็บไซต์ที่เกี่ยวข้องที่มีคลิปและรูปภาพโป๊เปลือยไม่เหมาะสมของผู้เสียหาย รวมทั้งสื่อสังคมออนไลน์ ทุกช่องทาง
“ดีอี ขอเตือนว่า ประชาชน อย่า แชร์ ข้อมูลภาพโป๊ เปลือย ลามกและอนาจารต่างๆ เนื่องจากผู้ใดเผยแพร่ ส่งต่อ หรือแชร์ข้อมูลภาพโป๊ เปลือย ลามกและอนาจาร ไม่ว่าจะเป็นภาพนิ่ง ภาพเคลื่อนไหว เสียง ผ่านระบบคอมพิวเตอร์และโทรศัพท์มือถือ ผู้นั้น อาจจะมีความผิด มีโทษจําคุกไม่เกินห้าปี และปรับเงินไม่เกิน หนึ่งแสนบาท หรือทั้งจําทั้งปรับได้” นายเวทางค์ กล่าว
-------------------------------------------------
รัฐบาลไทย-ข่าวทำเนียบรัฐบาล-ปลัดดีอี เปิดประชุมหารือแนวทางการจัดซื้อจัดจ้างบริการคลาวด์
วันศุกร์ที่ 8 มีนาคม 2567
ปลัดดีอี เปิดประชุมหารือแนวทางการจัดซื้อจัดจ้างบริการคลาวด์
ปลัดดีอี เปิดประชุมหารือแนวทางการจัดซื้อจัดจ้างบริการคลาวด์
วันนี้ (8 มีนาคม 2567) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานระเบียบการประชุมหารือแนวทางการจัดซื้อจัดจ้างบริการคลาวด์ (Cloud service) โดยมีนายเวทางค์ พ่วงทรัพย์ รองปลัดกระทรวงดิจิทัลฯ, นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ และผู้ที่เกี่ยวข้องเข้าร่วม ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม
--------------------------
รัฐบาลไทย-ข่าวทำเนียบรัฐบาล-​กระทรวงเกษตรฯ จัดประชุมคณะทำงานพระราชพิธีพีชมงคลจรดพระนังคัลแรกนาขวัญ ประจำปี 2567
วันศุกร์ที่ 8 มีนาคม 2567
​กระทรวงเกษตรฯ จัดประชุมคณะทํางานพระราชพิธีพีชมงคลจรดพระนังคัลแรกนาขวัญ ประจําปี 2567
​กระทรวงเกษตรฯ จัดประชุมคณะทํางานพระราชพิธีพีชมงคลจรดพระนังคัลแรกนาขวัญ ประจําปี 2567
นายนวนิตย์ พลเคน รองปลัดกระทรวงเกษตรและสหกรณ์ เป็นประธานการประชุมคณะทํางานพระราชพิธีพีชมงคลจรดพระนังคัลแรกนาขวัญ ประจําปี 2567 โดยคณะทํางานอํานวยการทั่วไป ครั้งที่ 1/2567 ณ ห้องประชุมกระทรวงเกษตรและสหกรณ์ 134-135 และประชุมผ่านระบบ Zoom Meeting
ทั้งนี้ ที่ประชุมได้รับทราบ
1) คําสั่งแต่งตั้งคณะทํางานพระราชพิธีพืชมงคลจรดพระนังคัลแรกนาขวัญ ประจําปี 2567
2) การกําหนดวันพระราชพิธีพืชมงคลจรดพระนังคัลแรกนาขวัญ
3) ผู้ทําหน้าที่พระยาแรกนา เทพี ผู้อัญเชิญเครื่องอิสริยยศ และคู่เคียงพระยาแรกนา
4) การขออนุญาตใช้พื้นที่สนามหลวง
นอกจากนี้ ยังได้พิจารณาประเด็นอื่น ๆ ได้แก่ 1) รูปแบบการจัดงานพระราชพิธีพืชมงคลฯ และ 2) งบประมาณค่าใช้จ่ายในการจัดงานด้วย
รัฐบาลไทย-ข่าวทำเนียบรัฐบาล-เจาะหา “แหล่งน้ำบาดาล” ฟรี! สำรับกลุ่มเกษตรกร ป้องกันการขาดแคลนน้ำในช่วงฤดูแล้ง
วันศุกร์ที่ 8 มีนาคม 2567
เจาะหา “แหล่งน้ําบาดาล” ฟรี! สํารับกลุ่มเกษตรกร ป้องกันการขาดแคลนน้ําในช่วงฤดูแล้ง
.....
เจาะหา “แหล่งน้ําบาดาล” ฟรี! สํารับกลุ่มเกษตรกร ป้องกันการขาดแคลนน้ําในช่วงฤดูแล้ง
.
กระทรวงทรัพยากรธรรมชาติและสิ่งแวดล้อม มอบกรมทรัพยากรน้ําบาดาล ดูแลรักษาระบบประปาบาดาลทุกพื้นที่ให้พร้อมใช้งานเสมอ เพื่อให้ประชาชนมีน้ําสะอาดในการอุปโภคบริโภค
.
โดยกรมทรัพยากรน้ําบาดาล ได้จัดทําโครงการติดตามคุณภาพและการเปลี่ยนแปลงระดับน้ําบาดาล เพื่อศึกษาและติดตามการเปลี่ยนแปลงระดับน้ําและคุณภาพน้ําบาดาลทั่วประเทศ สําหรับใช้เป็นฐานข้อมูลในการเฝ้าระวังผลกระทบต่อชั้นน้ําบาดาล พร้อมกับการพัฒนาน้ําบาดาลเพื่อการเกษตร
.
เกษตรกร สามารถเข้าร่วม “โครงการน้ําบาดาลเพื่อการเกษตรของกรมทรัพยากรน้ําบาดาล” ได้ฟรี โดยการรวมกลุ่มกัน 8-15 ราย มีพื้นที่การเกษตรไม่น้อยกว่า 60-500 ไร่ และไปยื่นเรื่องผ่านองค์กรปกครองส่วนท้องถิ่น (อบต. หรือ เทศบาล) และส่งเรื่องไปที่สํานักทรัพยากรน้ําบาดาลเขต 1-12 ที่รับผิดชอบพื้นที่แต่ละจังหวัด จากนั้นเจ้าหน้าที่จะตรวจสอบคุณสมบัติ และเดินทางไปสํารวจพื้นที่ว่ามีศักยภาพเพียงพอที่จะเจาะบ่อน้ําบาดาล และจัดทําโครงการเพื่อขออนุมัติงบประมาณต่อไป ซึ่งโครงการนี้ไม่มีค่าใช้จ่าย
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ไทย – แองโกลา แลกเปลี่ยนนโยบาย พร้อมสานสัมพันธ์การส่งออกสินค้าเกษตร
วันศุกร์ที่ 8 มีนาคม 2567
ไทย – แองโกลา แลกเปลี่ยนนโยบาย พร้อมสานสัมพันธ์การส่งออกสินค้าเกษตร
ไทย – แองโกลา แลกเปลี่ยนนโยบาย พร้อมสานสัมพันธ์การส่งออกสินค้าเกษตร
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ ได้รับมอบหมายจาก ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ให้การต้อนรับและร่วมหารือกับ Mr. Miguel Dialimicua อธิบดีกรมเอเชียและโอเชียเนีย กระทรวงการต่างประเทศ สาธารณรัฐแองโกลา และ H.E. Mr. Agostinho André de Carvalho เอกอัครราชทูตสาธารณรัฐแองโกลาประจําประเทศไทย (ถิ่นพํานักกรุงฮานอย ประเทศเวียดนาม) ในโอกาสเยือนไทย พร้อมด้วยนางสาวนฤมล สงวนวงศ์ผู้ช่วยปลัดกระทรวงเกษตรและสหกรณ์ นายกฤษ อุตตมะเวทิน รองอธิบดีกรมส่งเสริมการเกษตร นางวิลาวัณย์ ใคร่ครวญ รองอธิบดีกรมวิชาการเกษตร และเจ้าหน้าที่ที่เกี่ยวข้องเข้าร่วม ณ ห้องประชุม 123 กระทรวงเกษตรและสหกรณ์
สําหรับการหารือในวันนี้ ทั้งสองฝ่ายได้แลกเปลี่ยนนโยบายที่สําคัญของกระทรวง ซึ่งมีความสอดคล้องกันอย่างมาก
ทั้งการพัฒนาภาคการเกษตร การเสริมสร้างความสมดุลระหว่างการพัฒนาเศรษฐกิจ สังคม และสิ่งแวดล้อม เพื่อยกระดับความมั่นคงทางอาหาร ความปลอดภัยอาหาร และการมีส่วนร่วมของทุกภาคส่วน นอกจากนี้ ฝ่ายแองโกลาได้แจ้งความประสงค์ที่จะผลักดันความร่วมมือด้านการค้าและการลงทุนกับกระทรวงเกษตรและสหกรณ์ เนื่องจากมีความเชื่อมั่นในจุดแข็งของประเทศไทยทั้งด้านความปลอดภัยและคุณภาพสินค้าเกษตร โดยเฉพาะอย่างยิ่ง สินค้าข้าวและน้ํามันพืชในการปรุงอาหาร ซึ่งได้รับความนิยมอย่างมากใน
แองโกลา ทั้งนี้ ฝ่ายไทยพร้อมสนับสนุนให้ฝ่ายแองโกลาในการเชิญชวนและประชาสัมพันธ์แก่ผู้ประกอบการและนักลงทุนที่มีความสนใจ โดยได้ขอให้ทั้งสองฝ่ายมีการประสานงานระหว่างกันอย่างใกล้ชิดต่อไปในอนาคต เพื่อเสริมสร้างความสัมพันธ์และความร่วมมืออย่างเป็นรูปธรรม
ทั้งนี้ สาธารณรัฐแองโกลาเป็นประเทศคู่ค้าสินค้าเกษตรอันดับที่ 61 ของไทย โดยสินค้าเกษตรที่ไทยส่งออกไปยังแองโกลาปี 2564-2566 มีมูลค่าเฉลี่ย 3,231 ล้านบาท ได้แก่ (1) ข้าวที่สีบ้างแล้วหรือสีทั้งหมด อาทิ ข้าวเหนียว ข้าวหอมมะลิ ข้าวบาสมาติ 2,929 ล้านบาท (2) ปลาทูนา อาทิ ปลาทูนากระป๋อง 129 ล้านบาท (3) ข้าวกล้อง 84 ล้านบาท (4) อาหารปรุงแต่งอื่น ๆ ที่ทําจากธัญพืช 42 ล้านบาท และ(5) น้ําตาลที่ได้จากอ้อยหรือหัวบีตอื่น ๆ อาทิ น้ําตาลทรายบริสุทธิ์ 23 ล้านบาท
รัฐบาลไทย-ข่าวทำเนียบรัฐบาล-​“วันสตรีสากล ปี 67” เป็นไปอย่างอบอุ่น​ คึกคักในหลายจังหวัด​ ทั่วประเทศ รัฐบาลย้ำ ส่งเสริม พัฒนา สนับสนุนบทบาทสตรีทุกภาคส่วนของสังคม
วันศุกร์ที่ 8 มีนาคม 2567
08/03/2567
​“วันสตรีสากล ปี 67” เป็นไปอย่างอบอุ่น​ คึกคักในหลายจังหวัด​ ทั่วประเทศ รัฐบาลย้ํา ส่งเสริม พัฒนา สนับสนุนบทบาทสตรีทุกภาคส่วนของสังคม
​“วันสตรีสากล ปี 67” เป็นไปอย่างอบอุ่น​ คึกคักในหลายจังหวัด​ ทั่วประเทศ รัฐบาลย้ํา ส่งเสริม พัฒนา สนับสนุนบทบาทสตรีทุกภาคส่วนของสังคม
วันนี้ (8 มีนาคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า การจัดกิจกรรม "วันสตรีสากล" ในปี​ 2567​ นี้ (8 มีนาคม 2567) ที่กระทรวงการพัฒนาสังคมและความมั่นคงของมนุษย์ โดยกรมกิจการสตรีและสถาบันครอบครัว​ จัดขึ้น ภายใต้แนวคิด “เสริมพลังสตรีและเด็กหญิง ขจัดความยากจนสู่ความเท่าเทียมระหว่างเพศ บนพื้นฐานครอบครัวที่อบอุ่น” นั้น​ บรรยากาศเป็นไปอย่างอบอุ่น​ และคึกคัก
โดยปีนี้​ มีการจัดงานวันสตรีสากลประจําปี​ พ.ศ 2567 อย่างพร้อมเพียงกันในหลายจังหวัดทั่วประเทศ​ เช่น​ กรุงเทพมหานคร​ ปัตตานี ร้อยเอ็ด​ จันทบุรี มุกดาหาร นครสวรรค์ ภูเก็ต​ เป็นต้น​ ซึ่งในกิจกรรมนั้นมีการมอบโล่ประกาศเกียรติคุณให้กับที่สตรีดีเด่น รวมถึงบุคคลและหน่วยงานองค์กรที่ทํางานด้านสตรีและความเสมอภาคระหว่างเพศ พร้อมเพรียงกัน​ เพื่อตอกย้ําถึงความสําคัญ​ในการสนับสนุนทุกภาคส่วนในสังคม ให้ร่วมกับขับเคลื่อนให้ทุกคน ทุกเพศ ทุกวัย มีเจตคติที่เคารพความเท่าเทียมระหว่างเพศ และเปิดโอกาสให้สตรีเข้ามามีส่วนร่วมและมีบทบาทในการพัฒนาสังคม ลดความเหลื่อมล้ํา และสร้างความเป็นธรรมในทุกมิติ โดยเริ่มต้นจากรากฐานครอบครัวที่อบอุ่นเข้มแข็ง​
ทั้งนี้องค์การสหประชาชาติ กําหนดให้เป็นวันสตรีสากล และประเทศไทยของเราได้เฉลิมฉลองวันสตรีสากลมาเป็นเวลา 36 ปี โดยภายในงานจะนําเสนอถึงการส่งเสริม พัฒนา สนับสนุนบทบาทสตรีทุกภาคส่วนของสังคม ไม่ว่าจะเป็นภาครัฐและเอกชน รวมถึงการเมือง ให้มีการปฏิบัติที่เท่าเทียมกันระหว่างเพศ ซึ่งรัฐบาลได้ให้ความสําคัญเป็นอย่างยิ่ง รวมถึงการขจัดความเหลื่อมล้ํา สร้างความเป็นธรรมให้สอดคล้องกับเป้าหมายการพัฒนาอย่างยั่งยืนที่องค์การสหประชาชาติกําหนดไว้
รัฐบาลไทย-ข่าวทำเนียบรัฐบาล-ฉุดไม่อยู่ ! ราคายางพุ่งทะลุ 80 บาท สูงสุดในรอบ 41 เดือน นโยบายรัฐบาลเศรษฐาฯ ผลงาน รมว.ธรรมนัส
วันศุกร์ที่ 8 มีนาคม 2567
ฉุดไม่อยู่ ! ราคายางพุ่งทะลุ 80 บาท สูงสุดในรอบ 41 เดือน นโยบายรัฐบาลเศรษฐาฯ ผลงาน รมว.ธรรมนัส
ฉุดไม่อยู่ ! ราคายางพุ่งทะลุ 80 บาท สูงสุดในรอบ 41 เดือน นโยบายรัฐบาลเศรษฐาฯ ผลงาน รมว.ธรรมนัส
นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) เปิดเผยถึงสถานการณ์ราคายางพาราในปัจจุบันที่ดีดตัวขึ้นสูง จากนโยบายการบริหารจัดการยางพาราของ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ สั่งการให้ นายณกรณ์ ตรรกวิรพัท ผู้ว่าการการยางแห่งประเทศไทย มุ่งเน้นการบริหารจัดการยางพาราอย่างรอบด้านเพื่อสร้างเสถียรภาพให้กับยางพารา และเข้มงวดมาตรการปราบปรามการลักลอบนําเข้าสินค้าเกษตรผิดกฎหมาย เพื่อลดผลกระทบด้านราคาที่เกษตรกรได้รับ จึงส่งผลให้ราคายางในประเทศขยับตัวสูงขึ้นอย่างต่อเนื่อง ตั้งแต่เดือนกันยายน 2566 เป็นต้นมา โดยราคายางที่ซื้อขายผ่านสํานักงานตลาดกลางยางพาราของ กยท. ทะลุ 80 บาท โดยราคาซื้อขายยางแผ่นรมควัน อยู่ที่ 81.09 บาท/กก. ซึ่งเป็นราคาที่สูงที่สุดในรอบ 41 เดือน อย่างไรก็ตาม คาดว่าราคายังคงอยู่ในช่วงที่มีแนวโน้มปรับตัวสูงขึ้นต่อไป
โฆษกเกษตร กล่าวว่า ปัจจัยสนับสนุนที่ส่งผลให้ราคายางพาราพุ่งสูงขึ้น ส่วนหนึ่งมาจากนโยบายของ นายเศรษฐา ทวีสิน นายกรัฐมนตรี ที่กําชับสั่งการให้ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ที่กํากับดูแล ตรวจเข้มเรื่องการลักลอบนําเข้ายางพาราเถื่อน และไม่อนุญาตให้นําเข้ายางจากต่างประเทศ ส่งออกไปยังประเทศอื่น รวมไปถึงความต้องการใช้ยางในอุตสาหกรรมการผลิตรถยนต์ของโลกที่เพิ่มมากขึ้น ทําให้ยอดขายรถยนต์ของยุโรปในเดือนมกราคมโดยเฉพาะรถยนต์ไฟฟ้า เพิ่มขึ้นจากปีที่แล้ว 10.3% ในขณะที่จีนผลิตรถยนต์และส่งออกในปี 2566 เพิ่มขึ้นจากปีก่อนหน้า 4.91 ล้านคัน คิดเป็น 57.9% ซึ่งสูงสุดเป็นประวัติการณ์ ประกอบกับการลดกําลังการผลิตน้ํามันของกลุ่ม OPEC+ ส่งผลให้ยังสามารถตรึงราคาน้ํามันไว้ในระดับที่สูง ต้นทุนการผลิตยางสังเคราะห์จึงสูงขึ้น ช่วยเพิ่มความต้องการใช้ยางธรรมชาติในภาคการผลิตให้มากขึ้น
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ศิรินันท์ ให้การต้อนรับ ผู้ช่วยรัฐมนตรีประจำกระทรวงการต่างประเทศสาธารณรัฐแองโกลา พร้อมพัฒนาความร่วมมือด้านเศรษฐกิจและอุตสาหกรรม
วันพฤหัสบดีที่ 7 มีนาคม 2567
07/03/2567
ผู้ช่วยรัฐมนตรีฯ ศิรินันท์ ให้การต้อนรับ ผู้ช่วยรัฐมนตรีประจํากระทรวงการต่างประเทศสาธารณรัฐแองโกลา พร้อมพัฒนาความร่วมมือด้านเศรษฐกิจและอุตสาหกรรม
ผู้ช่วยรัฐมนตรีฯ ศิรินันท์ ให้การต้อนรับ ผู้ช่วยรัฐมนตรีประจํากระทรวงการต่างประเทศสาธารณรัฐแองโกลา พร้อมพัฒนาความร่วมมือด้านเศรษฐกิจและอุตสาหกรรม
วันที่ 7 มีนาคม 2567 นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม ให้การต้อนรับ นางอึซเมรัลดา บราวู กงดือ ดา ซิลวา เม็งดงชา (Mrs. Esmeralda Bravo Conde da Silva Mendonca) ผู้ช่วยรัฐมนตรีประจํากระทรวงการต่างประเทศสาธารณรัฐแองโกลา พร้อมด้วย นายอากุชตีญู อังแดร ดือ การ์วาญู ฟือร์นังดึช​เอกอัครราชทูตสาธารณรัฐแองโกลาประจําประเทศไทย (H.E. Mr. Agostinho André de Carvalho ​Ambassador of the Republic of Angola Fernandes​​​​​to the Kingdom of Thailand) และคณะ ในโอกาสการเดินทางเยือนไทยอย่างเป็นทางการ เพื่อหารือแลกเปลี่ยนความเห็นต่อนโยบายในด้านเศรษฐกิจและอุตสาหกรรม การส่งเสริมความร่วมมือระหว่างไทย - แองโกลา ในการนี้ นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรมเข้าร่วมด้วย ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
แองโกลาเป็นประเทศคู่ค้าสําคัญของไทยในทวีปแอฟริการองจากแอฟริกาใต้ โดยมีสินค้าส่งออกหลักของไทย ได้แก่ ข้าว ปัจจุบัน แองโกลามีนโยบายที่จะยกระดับอุตสาหกรรมเดิมให้มีความทันสมัยยิ่งขึ้น ซึ่งได้ดําเนินโครงการใหม่ๆ เพื่อพัฒนาเทคโนโลยี และไทยเป็นประเทศมีความพร้อมด้านเทคโนโลยีใน 3 สาขา ที่สามารถพัฒนาความร่วมมือในอุตสาหกรรมที่มีศักยภาพ ได้แก่ อุตสาหกรรมเหมืองแร่ อุตสาหกรรมเกษตรอัจฉริยะ และการบริหารจัดการนิคมอุตสาหกรรม ทั้งนี้ ได้เชิญชวนให้ นักลงทุนไทยเข้าไปลงทุนในแองโกลา เพื่อขยายผลความร่วมมือทางเศรษฐกิจและอุตสาหกรรมระหว่างกันด้วย
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนและยกระดับชั้นทาง ถนนสาย นว.3016 จังหวัดนครสวรรค์
วันศุกร์ที่ 8 มีนาคม 2567
กรมทางหลวงชนบท ก่อสร้างถนนและยกระดับชั้นทาง ถนนสาย นว.3016 จังหวัดนครสวรรค์
....
กรมทางหลวงชนบท กระทรวงคมนาคม โดยสํานักบํารุงทาง ดําเนินโครงการก่อสร้างและยกระดับชั้นทางถนนทางหลวงชนบทสาย นว.3016 แยก ทล.117 - บ้านมาบมะขาม อําเภอบรรพตพิสัย จังหวัดนครสวรรค์ ซึ่งก่อสร้างถนนผิวจราจรแอสฟัลท์ติกคอนกรีต กว้าง 14 เมตร จํานวน 4 ช่องจราจร กว้างช่องจราจรละ 3 เมตร ไหล่ทางกว้างข้างละ 1 เมตร พร้อมติดตั้งเครื่องหมายจราจร และอุปกรณ์อํานวยความปลอดภัย ตั้งแต่ช่วง กม.ที่ 1+600 - 7+600 ระยะทาง 6 กิโลเมตร ใช้งบประมาณ 47.157 ล้านบาท เนื่องจากถนนสายดังกล่าวประชาชนใช้เป็นเส้นทางขนส่งพืชผลทางการเกษตรและเส้นทางเข้าสู่ชุมชน สถานที่ราชการ มีปริมาณการจราจรมากถึง 2,103 คัน/วัน ทั้งนี้ จะช่วยบรรเทาความเดือดร้อน เพิ่มคุณภาพชีวิตที่ดีให้ประชาชนสามารถเดินทางได้อย่างสะดวกปลอดภัยในทุกฤดู รวมทั้งสามารถใช้เป็นทางลัด - ทางเลี่ยงเข้าสู่อําเภอบรรพตพิสัยได้ด้วย
รัฐบาลไทย-ข่าวทำเนียบรัฐบาล-ดีอี - ไปรษณีย์ จับมือ พาณิชย์ ขยายจุดบริการส่งพัสดุสู่ร้านธงฟ้ากว่า 20,000 สาขาทั่วประเทศ ไปรษณีย์ไทย @ธงฟ้า เริ่ม เม.ย. 67
วันศุกร์ที่ 8 มีนาคม 2567
ดีอี - ไปรษณีย์ จับมือ พาณิชย์ ขยายจุดบริการส่งพัสดุสู่ร้านธงฟ้ากว่า 20,000 สาขาทั่วประเทศ ไปรษณีย์ไทย @ธงฟ้า เริ่ม เม.ย. 67
ดีอี - ไปรษณีย์ จับมือ พาณิชย์ ขยายจุดบริการส่งพัสดุสู่ร้านธงฟ้ากว่า 20,000 สาขาทั่วประเทศ ไปรษณีย์ไทย @ธงฟ้า เริ่ม เม.ย. 67
วันที่ 7 มีนาคม 2567 นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นสักขีพยานในพิธีลงนาม MOU ความร่วมมือโครงการไปรษณีย์ไทย @ธงฟ้า ระหว่างกรมการค้าภายใน กระทรวงพาณิชย์ และบริษัท ไปรษณีย์ไทย จํากัด เพื่อขยายจุดให้บริการของไปรษณีย์ไทยสู่ร้านธงฟ้ากว่า 20,000 สาขาทั่วประเทศ ช่วยอํานวยความสะดวกแก่ประชาชน เพิ่มช่องทางในการดรอปหรือส่งสินค้าผ่านร้านธงฟ้าและลดภาระค่าใช้จ่าย โดยมีนายกีรติ รัชโน ปลัดกระทรวงพาณิชย์ นายวัฒนศักย์ เสือเอี่ยม อธิบดีกรมการค้าภายใน นายณัฐพล ณัฏฐสมบูรณ์ รองปลัดกระทรวงดิจิทัลฯ นายวัลลภ รุจิรากร
เลขานุการรัฐมนตรีว่าการกระทรวงดิจิทัลฯ และ ดร.อนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จํากัด ร่วมด้วย
โดย นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวว่า โครงการไปรษณีย์ @ธงฟ้า เป็นการทํางานร่วมกันระหว่างกระทรวงพาณิชย์และกระทรวงดีอีทํางานเชิงรุก พี่น้องประชาชนจะได้รับความสะดวกสบายมาบริการให้ในเขตหมู่บ้านประหยัดเวลาประหยัดค่าใช้จ่าย ไปรษณีย์ไทยจะมีสาขาเพิ่มอีก 20,000 สาขาทันทีในการรับส่งสินค้า ช่วยเพิ่มปริมาณการขนส่งสินค้า สําหรับกรมการค้าภายใน ร้านธงฟ้าก็ได้รับประโยชน์ นอกจากรับส่งของยังสามารถขายของในร้านตัวเองได้อีก ในอนาคตอาจมีการต่อยอดในการขนส่งสินค้าภาคการเกษตรเพิ่มขึ้นซึ่งได้ประโยชน์ทุกฝ่าย
ด้าน นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ กล่าวว่า ทั้ง 2 หน่วยงานบูรณาการการจัดส่งสินค้าช่วยเพิ่มรายได้สร้างโอกาสให้พี่น้องประชาชน ไปรษณีย์ไทยยังขาดเครือข่ายและกระทรวงพาณิชย์มีร้านธงฟ้าอยู่ในเครือข่ายกว่าหนึ่งแสนร้านค้า เราคัดมา 20,000 ร้านค้า ความร่วมมือครั้งนี้จะเกิดประโยชน์กับพี่น้องประชาชนที่เป็นคนตัวเล็ก เจ้าของร้านค้าธงฟ้า ซึ่งจะเป็นเครือข่ายประชาชนให้ทุกส่วนที่เกี่ยวข้องมีส่วนร่วมในการพัฒนาระบบโลจิสติกส์ของประเทศ ใช้ไปรษณีย์ไทยและร้านธงฟ้าเพิ่มรายได้และลดภาระค่าใช้จ่าย หน่วยงานของรัฐก็มาช่วยสนับสนุนดูแลพี่น้องประชาชน
สําหรับจุดบริการ “ไปรษณีย์ไทย@ธงฟ้า” ในระยะแรกจะเปิดเป็นจุดดรอปพัสดุ ผู้ฝากส่งเพียงเตรียมการฝากส่งล่วงหน้า ซึ่งผู้ให้บริการร้านธงฟ้าสแกนบาร์โค้ดหน้ากล่องผ่านแอปพลิเคชันเพื่อรับสิ่งของเข้าระบบ จากนั้นเจ้าหน้าที่ไปรษณีย์จะเข้ามารับพัสดุไปดําเนินการเพื่อส่งต่อให้ผู้รับปลายทาง และระบบจะคํานวณรายได้ให้ร้านธงฟ้า โดยจะเริ่มให้บริการในเดือนเมษายน 2567 ตามเวลาทําการของร้านธงฟ้าแต่ละแห่ง ส่วนระยะต่อไปจะเปิดให้บริการทั้งจุดรับพัสดุและเป็นจุดรอจ่ายพัสดุให้ผู้รับปลายทาง ทั้งนี้ จากความร่วมมือดังกล่าว จะทําให้ไปรษณีย์ไทยมีเครือข่ายรวมมากกว่า 50,000 จุดทั่วประเทศ
รัฐบาลไทย-ข่าวทำเนียบรัฐบาล-ชูมาตรการขับเคลื่อนการท่องเที่ยวไทย พร้อมดึงดูดและเชื่อมโยงการท่องเที่ยวในภูมิภาค ตั้งเป้าสร้างรายได้จากการท่องเที่ยวปี 2567 อยู่ที่กว่า 9 หมื่นล้านยูโร ดันการเติบโตทางเศรษฐกิจ
วันศุกร์ที่ 8 มีนาคม 2567
ชูมาตรการขับเคลื่อนการท่องเที่ยวไทย พร้อมดึงดูดและเชื่อมโยงการท่องเที่ยวในภูมิภาค ตั้งเป้าสร้างรายได้จากการท่องเที่ยวปี 2567 อยู่ที่กว่า 9 หมื่นล้านยูโร ดันการเติบโตทางเศรษฐกิจ
.....
นายกฯ แสดงวิสัยทัศน์ในงาน “The Amazing Thailand Networking Event” จัดขึ้นภายใต้งาน ITB Berlin 2024 ชูมาตรการขับเคลื่อนการท่องเที่ยวไทย พร้อมดึงดูดและเชื่อมโยงการท่องเที่ยวในภูมิภาค ตั้งเป้าสร้างรายได้จากการท่องเที่ยวปี 2567 อยู่ที่กว่า 9 หมื่นล้านยูโร ดันการเติบโตทางเศรษฐกิจและการจ้างงาน
.
มาตรการขับเคลื่อนการท่องเที่ยว:
1. อํานวยความสะดวกในการเดินทาง โดยรัฐบาลได้ยกเว้นวีซ่าชั่วคราวสําหรับอินเดีย รัสเซีย คาซัคสถาน และไต้หวัน พร้อมทั้งได้ลงนามความตกลงยกเว้นวีซ่าถาวรระหว่างไทยกับจีน ขณะเดียวกันรัฐบาลกําลังหารือความเป็นไปได้ในการจัดทําความตกลงในลักษณะดังกล่าวในกลุ่มเชงเก็น รวมถึงการจัดทําความตกลง “One Visa, Free your Destination” ร่วมกับประเทศสมาชิกอาเซียน
2. ส่งเสริมการท่องเที่ยวเมืองรอง หลายพื้นที่ในไทยมีวัฒนธรรมท้องถิ่นที่มีเสน่ห์ รัฐบาลจึงได้วางแนวทางส่งเสริมคุณค่าพร้อมผลักดันให้เป็นจุดหมายปลายทางการท่องเที่ยว
3. ปรับปรุงกฎระเบียบสําหรับสถานบันเทิง เช่น การขยายเวลาเปิด-ปิด สถานบันเทิงในพื้นที่สําคัญ
4. การใช้ประโยชน์จาก “Soft Power” ของไทย โดยการใช้ประโยชน์จากเทศกาลที่มีเอกลักษณ์ เพื่อทําให้ไทยเป็นจุดหมายปลายทางของเทศกาลระดับโลก
5.เตรียมสิทธิประโยชน์เพิ่มเติม และได้ติดต่อผู้จัดงานเทศกาล คอนเสิร์ต และกิจกรรมระดับนานาชาติเพื่อให้ไทยมีสิ่งที่น่าสนใจเกิดขึ้นอยู่เสมอ
6. พัฒนาโครงสร้างพื้นฐาน นําประเทศไทยไปสู่การเป็นศูนย์กลางการบินของเอเชียตะวันออกเฉียงใต้
7. วางแผนสร้าง ปรับปรุง และขยายสนามบินเดิมทั่วประเทศ
.
อัลบั้มภาพ
ข่าวที่เกี่ยวข้อง
เดินหน้าเจรจาญี่ปุ่น ขอขยายโควตานําเข้า “กล้วยหอมทอง” 100,000 ตัน ภายใต้กรอบความตกลง JTEPA
เร่งปรับ “ภาพลักษณ์การท่องเที่ยว” นําร่องย่านราชประสงค์ ก่อนขยายผลไปพื้นที่ท่องเที่ยวอื่น ๆ
เจาะหา “แหล่งน้ําบาดาล” ฟรี! สํารับกลุ่มเกษตรกร ป้องกันการขาดแคลนน้ําในช่วงฤดูแล้ง
"ยางพารา" ราคาสูงสุดในรอบ 4-5 ปี หวังทํารายได้เข้าไทยปีละ 1.31 แสนล้านบาท
แก้หนี้นอกระบบ คืบหน้า มูลหนี้ลดกว่า 781 ล้านบาท ย้ํา จะเดินหน้าต่อไป
รัฐบาลไทย-ข่าวทำเนียบรัฐบาล-"ชาดา" ตอบกระทู้ ปชช. ขาดเอกสารสิทธิ์ที่ทำกิน จากทุ่งสงวนเลี้ยงสัตว์ ให้ สส. ชงเรื่องส่งผู้ว่าฯชุมพร มากระทรวง พร้อมส่งทีมแก้ปัญหา ขณะ "วิชัย" ดีใจ รมช.มท. เข้าใจหัวอกคนชุมพร
วันพฤหัสบดีที่ 7 มีนาคม 2567
07/03/2567
"ชาดา" ตอบกระทู้ ปชช. ขาดเอกสารสิทธิ์ที่ทํากิน จากทุ่งสงวนเลี้ยงสัตว์ ให้ สส. ชงเรื่องส่งผู้ว่าฯชุมพร มากระทรวง พร้อมส่งทีมแก้ปัญหา ขณะ "วิชัย" ดีใจ รมช.มท. เข้าใจหัวอกคนชุมพร
"ชาดา" ตอบกระทู้ ปชช. ขาดเอกสารสิทธิ์ที่ทํากิน จากทุ่งสงวนเลี้ยงสัตว์ ให้ สส. ชงเรื่องส่งผู้ว่าฯชุมพร มากระทรวง พร้อมส่งทีมแก้ปัญหา ขณะ "วิชัย" ดีใจ รมช.มท. เข้าใจหัวอกคนชุมพร
วันนี้ (7 มีนาคม 2567) นายชาดา ไทยเศรษฐ์ รัฐมนตรีช่วยว่าการกระทรวงมหาดไทย ตอบกระทู้ถามทั่วไป นายวิชัย สุดสวาสดิ์ สส. ชุมพร พรรครวมไทยสร้างชาติ เรื่องประชาชนไม่มีเอกสารสิทธิ์ที่ดินทํากิน จากการประกาศทุ่งสงวนเลี้ยงสัตว์ โดยเฉพาะในจังหวัดภาคใต้ ที่ถามว่ามีแนวโน้มจะออกเอกสารสิทธิ์ให้ประชาชนหรือไม่ และเมื่อใด โดยเฉพาะพื้นที่จังหวัดชุมพร ที่มีประชาชนอาศัยมาจากรุ่นสู่รุ่น ทั้งนี้หากรัฐบาลไม่สามารถออกเอกสารสิทธิ์ มีแนวคิดจะแก้ปัญหาอย่างไร
นายชาดา กล่าวว่า เขตที่ดินทุ่งเลี้ยงสัตว์นั้น เป็นที่ดินสาธารณะ สมบัติของแผ่นดิน พลเมืองใช้ร่วมกันตามกฎหมายแพ่งและพาณิชย์ จึงไม่สามารถออกเป็น เอกสารที่ดินได้ ตามนัยยะกระทรวง แต่หากราษฎรได้ครอบครองที่ดินนั้นมาก่อน ที่ดินเป็นของรัฐ และมีหลักฐานอื่นเช่น นส.3 ก. ก็สามารถเข้าสู่กระบวนการ พิสูจน์สิทธิ์ในที่ดินได้ ซึ่งคณะกรรมการนโยบายที่ดินแห่งชาติ ได้แต่งตั้ง คณะอนุกรรมการ พิสูจน์ติดที่ดินของรัฐ จังหวัด จึงขอเรียนว่า เรื่องที่ถามต้องเป็นไปตามคณะกรรมการ พิสูจน์สิทธิ และกําลังดําเนินการอยู่ ตอนนี้มีกฎหมาย คณะกรรมการนโยบายที่ดินแห่งชาติ หรือ คทช. ที่เหนือกว่ากรมที่ดิน เราก็ต้องมาตั้งอนุกรรมการ ตามพื้นที่ที่มีการร้องขอ
นายชาดา ยังอธิบายว่า พื้นที่ที่เป็นความเจริญแล้ว แต่ยังเป็นพื้นที่ป่าสงวน เป็นอีกกรณีหนึ่ง ซึ่งมีความเป็นเมืองแล้ว เป็นปัญหาที่ต้องแก้อีกระบบ โดยใช้ระบบของกฎหมาย แต่หากเป็นพื้นที่ทํากินที่ คทช.จะจัดให้ ตามนโยบายรัฐบาล ซึ่งมีมติเมื่อวันที่ 24 มกราคม 2547 เห็นชอบนโยบายจัดการ การใช้ประโยชน์ที่ดินของรัฐ เติมมอบหมายให้กรมที่ดินกระทรวงมหาดไทย นําที่ดินสาธารณประโยชน์ ที่ประชาชนเลือกใช้ประโยชน์แล้ว มาร่วมการจัดระเบียบการถือครอง เพื่อแก้ไขปัญหาความยากจน โดยจัดให้คนละ 15 ไร่ คณะรัฐมนตรี มีมติเมื่อ เมื่อปี 2558 อนุมัติหลักการ จัดการที่ดินชุมชน ตามนโยบายรัฐบาลในลักษณะแปลงรวม โดยไม่ให้กรรมสิทธิ์ แต่อนุญาตให้เข้าทําประโยชน์ในที่ดิน เป็นกลุ่มหรือชุมชนตามหลักเกณฑ์ และเงื่อนไข โดยกรมที่ดินได้ปรับเปลี่ยน แนวทางการจัดที่ดิน ให้อยู่ภายใต้คณะกรรมการที่ดินแห่งชาติ โดยจัดระเบียบให้เป็นแปลงรวม หรือ ออกหนังสืออนุญาตให้กับชุมชน ที่มีฐานะเป็นนิติบุคคล สหกรณ์ หรือรูปแบบอื่น ที่เหมาะสม ยืนยันว่าถ้าเป็นพื้นที่ที่จัดการง่ายโดยประชาชนเลิกใช้ไปแล้ว ก็จะแบ่งให้ประชาชน คนละ 15 ไร่ ซึ่งได้ทําไปแล้วหลายพื้นที่ แต่กรณีที่เป็นพื้นที่ชุมชน ก็จะต้อง ทําอีกระบบหนึ่ง ตนอยากให้สมาชิกทําเรื่อง เสนอผู้ว่าราชการจังหวัดชุมพร เพื่อดําเนินการ เจาะจงเป็นรายพื้นที่และให้จังหวัดส่งมาที่กระทรวง จะได้ประโยชน์อย่างแท้จริง
ขณะที่นายวิชัย กล่าวว่า ดีใจ และขอบคุณรัฐมนตรี ที่เข้าใจหัวอก พี่น้องคนจังหวัดชุมพร และพอใจกับคําตอบที่รับปากแก้ไขหากส่งเรื่องไปที่กระทรวง
รัฐบาลไทย-ข่าวทำเนียบรัฐบาล-ปลัดดีอี เปิดประชุมคณะอนุกรรมการกลั่นกรองพิจารณาโครงการครั้งที่ 2
วันศุกร์ที่ 8 มีนาคม 2567
ปลัดดีอี เปิดประชุมคณะอนุกรรมการกลั่นกรองพิจารณาโครงการครั้งที่ 2
ปลัดดีอี เปิดประชุมคณะอนุกรรมการกลั่นกรองพิจารณาโครงการครั้งที่ 2
วันนี้ (8 มีนาคม 2567) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมคณะอนุกรรมการกลั่นกรองพิจารณาโครงการครั้งที่ 2/2567 เพื่อร่วมกันพิจารณาการติดตาม ประเมินผลโครงการ และสถานะการเบิกจ่ายเงินให้ผู้รับทุนตามมาตรา 26 (1) (2) (3) (4) และ (6) และพิจารณาโครงการหรือกิจกรรมของกองทุนพัฒนาดิจิทัลเพื่อเศรษฐกิจและสังคมตามมาตรา 26 (3) โดยมี นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ และผู้ที่เกี่ยวข้องเข้าร่วม ณ ห้องประชุม ONDE 1 ชั้น 9 สํานักงานคณะกรรมการดิจิทัลเพื่อเศรษฐกิจและสังคมแห่งชาติ
-----------------
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนสายแยกทางหลวงชนบท ชร.4029 - บ้านผาตั้ง จังหวัดเชียงราย
วันศุกร์ที่ 1 มีนาคม 2567
กรมทางหลวงชนบท สร้างถนนสายแยกทางหลวงชนบท ชร.4029 - บ้านผาตั้ง จังหวัดเชียงราย
....
กรมทางหลวงชนบท กระทรวงคมนาคม โดยสํานักงานทางหลวงชนบทที่ 17 (เชียงราย) ดําเนินโครงการก่อสร้างและยกระดับชั้นทางถนนสาย แยกทางหลวงชนบทสาย ชร.4029 - บ้านผาตั้ง อําเภอเวียงแก่น จังหวัดเชียงราย โดยก่อสร้างถนนคอนกรีตเสริมเหล็ก ขนาด 2 ช่องจราจร กว้าง 5 เมตร พร้อมรางระบายน้ํา ติดตั้งเครื่องหมายจราจร และอุปกรณ์อํานวยความปลอดภัย ช่วงระหว่าง กม.ที่ 0+000 - 3+298 ระยะทาง 3.298 กิโลเมตร ใช้งบประมาณ 22 ล้านบาท ปัจจุบันดําเนินการแล้วเสร็จ ทั้งนี้ เพื่อบรรเทาความเดือดร้อน ยกระดับคุณภาพชีวิตของประชาชนในพื้นที่ให้สามารถใช้เส้นทางสัญจรไป - มา สามารถขนส่งผลผลิตทางการเกษตรได้อย่างสะดวก ปลอดภัยมากขึ้น อีกทั้งช่วยยกระดับศักยภาพด้านเศรษฐกิจ สังคม และวัฒนธรรม รวมถึงสนับสนุนการดําเนินงานของศูนย์พัฒนาโครงการหลวงผาตั้งด้วย
รัฐบาลไทย-ข่าวทำเนียบรัฐบาล-นายกฯ ห่วงใยประชาชนในพื้นที่ ภาชี สั่งการควบคุมสถานการณ์ เร่งช่วยเหลือ ดูแลประชาชน
วันศุกร์ที่ 1 มีนาคม 2567
01/03/2567
นายกฯ ห่วงใยประชาชนในพื้นที่ ภาชี สั่งการควบคุมสถานการณ์ เร่งช่วยเหลือ ดูแลประชาชน
นายกฯ ห่วงใยประชาชนในพื้นที่ ภาชี สั่งการควบคุมสถานการณ์ เร่งช่วยเหลือ ดูแลประชาชน
วันที่ 1 มีนาคม 2567 นายชัย วัชรงค์ โฆษกประจําสํานักนายกรัฐมนตรีเปิดเผยต่อสถานการณ์ เพลิงไหม้โรงงานเก็บสารเคมี หมู่ที่ 2 ตําบลภาชี จ.พระนครศรีอยุธยา โดยนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังสั่งการให้ ผู้ว่าราชการจังหวัด หน่วยงานที่เกี่ยวข้อง เร่งช่วยเหลือให้ความปลอดภัยประชาชน ควบคุมสถานการณ์ไม่ให้ประชาชนได้รับผลกระทบ
โดยโฆษกประจําสํานักนายกรัฐมนตรีกล่าวว่า นายกรัฐมนตรีห่วงใยประชาชนที่อาศัยอยู่ บริเวณดังกล่าวและบริเวณใกล้เคียง เตือนให้ประชาชนสวมหน้ากากอนามัย และออกมาอยู่ในที่โล่ง เพื่อป้องกันอันตรายจากกลุ่มควันที่ฟุ้งกระจาย ซึ่งขณะนี้ควบคุมเพลิงได้แล้ว
“นายกรัฐมนตรีสั่งการผู้ว่าราชการจังหวัด หน่วยงานที่เกี่ยวข้องเข้าช่วยเหลือดูแลประชาชนที่พักอาศัยบริเวณใกล้เคียง ไม่ให้ได้รับอันตรายและผลกระทบ พร้อมสั่งการหาสาเหตุ แก้ไขสถานการณ์โดยด่วน” นายชัย กล่าว
รัฐบาลไทย-ข่าวทำเนียบรัฐบาล-รัฐมนตรีเกษตรฯ ห่วงใยประชาชนที่ได้รับผลกระทบจากวาตภัยและลูกเห็บ
วันศุกร์ที่ 1 มีนาคม 2567
รัฐมนตรีเกษตรฯ ห่วงใยประชาชนที่ได้รับผลกระทบจากวาตภัยและลูกเห็บ
รัฐมนตรีเกษตรฯ ห่วงใยประชาชนที่ได้รับผลกระทบจากวาตภัยและลูกเห็บ ลงพื้นที่พบปะเยี่ยมเยียนและมอบสิ่งของเพื่อบรรเทาความเดือดร้อน พร้อมหาแนวทางในการให้ความช่วยเหลือในด้านอื่น ๆ ต่อไป
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่พบปะเยี่ยมเยียน พร้อมมอบสิ่งของให้กับประชาชนที่ได้รับผลกระทบจากวาตภัยและลูกเห็บ ในพื้นที่อําเภอคลองขลุง จังหวัดกําแพงเพชร ได้แก่ ถุงยังชีพ ข้าวสาร เมล็ดพันธุ์ผัก และกล้าพันธุ์ผัก เมล็ดพันธุ์ข้าวโพดและแหนแดงให้กับผู้ประสบภัยและรับฟังข้อเสนอ ปัญหา อุปสรรค พร้อมหารือแนวทางการแก้ไขปัญหาในพื้นที่จังหวัดกําแพงเพชร ณ องค์การบริหารส่วนตําบลวังบัว ตําบลวังบัวอําเภอคลองขลุง จังหวัดกําแพงเพชร โดยจังหวัดกําแพงเพชรเกิดวาตภัยและพายุลูกเห็บ เมื่อวันที่17 กุมภาพันธ์ 2567 ที่ผ่านมา มีอําเภอที่ได้รับผลกระทบภัยพิบัติจากวาตภัยและพายุลูกเห็บ จํานวน 4 อําเภอ ได้แก่อําเภอคลองขลุง อําเภอเมืองกําแพงเพชร อําเภอไทรงาม และอําเภอทรายทองวัฒนา โดยในส่วนของอําเภอคลองขลุง มีพื้นที่การเกษตรทั้งหมด 270,127 ไร่ เกษตรกร 8,666 ราย ประสบภัยจากการเกิดวาตภัยและมีพายุลูกเห็บตก มีเกษตรกรผู้ประสบภัย จํานวน 505 ราย มีพื้นที่ประสบภัยที่คาดว่าจะเสียหายจํานวน10,357.50ไร่ มีพืชผลทางการเกษตรที่ได้รับความเสียหาย ได้แก่ข้าวพืชไร่และพืชผัก ไม้ผลไม้ยืนต้น และอื่น ๆ ในพื้นที่5 ตําบล20 หมู่บ้าน ได้แก่ตําบลหัวถนน 2 หมู่บ้าน เกษตรกร 125 ราย ตําบลวังบัว 8 หมู่บ้าน เกษตรกร217 ราย ตําบลท่าพุทรา 4 หมู่บ้าน เกษตรกร 101 ราย ตําบลวังไทร 4 หมู่บ้าน เกษตรกร 56ราย และตําบลท่ามะเขือ 2 หมู่บ้าน เกษตรกร 6 ราย
“ขอชื่นชมผู้ว่าราชการจังหวัดและส่วนราชการที่เข้าช่วยเหลือพี่น้องประชาชนอย่างทันท่วงที แต่อย่างไรก็ตาม ถึงแม้ว่าจะมีเกษตรกรในพื้นที่ที่ยังไม่ได้ปรับปรุงทะเบียนเกษตรกร ทําให้ไม่เข้าหลักเกณฑ์การได้รับเงินชดเชย แต่กระทรวงเกษตรฯ โดยกรมการข้าว มีโครงการส่งเสริมการเปลี่ยนเมล็ดพันธุ์ข้าว สนับสนุนเมล็ดพันธุ์ให้เกษตรกร รายละไม่เกิน 450 กก./ราย หรือไม่เกิน 30 ไร่/ราย อีกทั้งจะเรียกประชุมคณะกรรมการกองทุนสงเคราะห์เกษตรกร เพื่อหาแนวทางในการให้ความช่วยเหลือต่อไป” ร้อยเอก ธรรมนัส กล่าว
ทั้งนี้ จังหวัดกําแพงเพชรมีทําเลที่ตั้งที่มีศักยภาพเหมาะสมกับการเกษตร โดยมีแม่น้ําต้นทุนสายหลักคือแม่น้ําปิงไหลผ่านจังหวัด 104 กิโลเมตร มีพื้นที่ชลประทาน 1.45 ล้านไร่ และเหมาะแก่การทําเกษตรกรรม รวมทั้งมีพืชเศรษฐกิจที่สําคัญของจังหวัด ทั้ง ข้าว มันสําปะหลัง อ้อยโรงงาน และมีกล้วยไข่เป็นพืชอัตลักษณ์ของจังหวัด มีเป้าหมายการพัฒนาจังหวัดตามแผนพัฒนาจังหวัดกําแพงเพชร พ.ศ. 2566 - 2570 คือ “แหล่งเกษตรปลอดภัย พลังงานทดแทน และท่องเที่ยวมรดกโลกทางวัฒนธรรมและธรรมชาติ”
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ตรวจติดตามการบริหารจัดการน้ำในพื้นที่-แก้ไขปัญหาน้ำท่วมน้ำแล้ง อย่างยั่งยืน ณ จ.ร้อยเอ็ด-กาฬสินธุ์ พร้อมหารือแผนพัฒนาจังหวัดและพบปะประชาชน 2 มี.ค. นี้
วันศุกร์ที่ 1 มีนาคม 2567
01/03/2567
โฆษกรัฐบาลเผย นายกฯ ตรวจติดตามการบริหารจัดการน้ําในพื้นที่-แก้ไขปัญหาน้ําท่วมน้ําแล้ง อย่างยั่งยืน ณ จ.ร้อยเอ็ด-กาฬสินธุ์ พร้อมหารือแผนพัฒนาจังหวัดและพบปะประชาชน 2 มี.ค. นี้
โฆษกรัฐบาลเผย นายกฯ ตรวจติดตามการบริหารจัดการน้ําในพื้นที่-แก้ไขปัญหาน้ําท่วมน้ําแล้ง อย่างยั่งยืน ณ จ.ร้อยเอ็ด-กาฬสินธุ์ พร้อมหารือแผนพัฒนาจังหวัดและพบปะประชาชน 2 มี.ค. นี้
วันที่ 1 มีนาคม 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมด้วย นางมนพร เจริญศรี รัฐมนตรีช่วยว่าการกระทรวงคมนาคม นายสมคิด เชื้อคง รองเลขาธิการนายกรัฐมนตรีฝ่ายการเมือง นายพงศ์ศรัณย์ อัศวชัยโสภณ รองเลขาธิการนายกรัฐมนตรีฝ่ายการเมือง และคณะ เตรียมเดินทางไปตรวจราชการ ณ จังหวัดร้อยเอ็ด และจังหวัดกาฬสินธุ์ ในวันเสาร์ที่ 2 มีนาคม 2567 เพื่อตรวจติดตามการบริหารจัดการน้ําในพื้นที่ การแก้ไขปัญหาน้ําท่วม น้ําแล้ง การแก้ไขปัญหาพนังกั้นลําน้ําชีทรุดตัว พร้อมกับหารือการพัฒนาพื้นที่ให้เป็นแลนด์มาร์ค (Landmark) หารือประเด็นปัญหาและแผนพัฒนาจังหวัดกาฬสินธุ์ หารือประเด็นการบริหารจัดการน้ําเพื่อเป็นแหล่งกักเก็บน้ําและใช้สําหรับการอุปโภค และพบประชาชนที่อําเภอโพนทอง จังหวัดร้อยเอ็ด โดยมีกําหนดการ ดังนี้
ช่วงเช้า เวลาประมาณ 09.45 น. นายกรัฐมนตรีจะตรวจติดตามการบริหารจัดการน้ําในพื้นที่ ณ โครงการส่งน้ําและบํารุงรักษาชีกลาง อําเภอเชียงขวัญ จังหวัดร้อยเอ็ด จากนั้นออกเดินทางต่อไปยังจังหวัดกาฬสินธุ์ เพื่อตรวจติดตามการแก้ไขปัญหาน้ําท่วม น้ําแล้ง ณ สถานีสูบน้ําด้วยไฟฟ้ากุดแคน อําเภอกมลาไสย จังหวัดกาฬสินธุ์ แล้วนายกรัฐมนตรีจะตรวจติดตามการแก้ไขปัญหาพนังกั้นลําน้ําชีทรุดตัว ณ บริเวณพนังกั้นลําน้ําชีชั่วคราว กม.ที่ 2+300 บ้านโนนแดง อําเภอฆ้องชัย จังหวัดกาฬสินธุ์
ช่วงบ่าย นายกรัฐมนตรีจะหารือการพัฒนาพื้นที่ให้เป็นแลนด์มาร์ค (Landmark) และจุดแวะพักของจังหวัดกาฬสินธุ์ ณ บึงอร่าม อําเภอยางตลาด จังหวัดกาฬสินธุ์ จากนั้นนายกรัฐมนตรีประชุมหารือประเด็นปัญหาและแผนพัฒนาจังหวัดกาฬสินธุ์ ณ ศาลากลางจังหวัดกาฬสินธุ์ แล้วนายกรัฐมนตรีหารือประเด็นการบริหารจัดการน้ําเพื่อเป็นแหล่งกักเก็บน้ําและใช้สําหรับการอุปโภค ณ พื้นที่ก่อสร้างอ่างเก็บน้ําห้วยส้มป่อย อําเภอกุฉินารายณ์ จังหวัดกาฬสินธุ์
จากนั้นในช่วงเย็น นายกรัฐมนตรีจะพบประชาชน ณ แหลมพยอม บึงโพนทอง อําเภอโพนทอง จังหวัดร้อยเอ็ด โดยนายกรัฐมนตรีและคณะจะเดินทางกลับถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 18.45 น. ทั้งนี้ กําหนดการอาจมีการเปลี่ยนแปลงตามความเหมาะสม
“สําหรับเป้าหมายของการลงพื้นที่ตรวจราชการ ณ จังหวัดร้อยเอ็ด และจังหวัดกาฬสินธุ์ครั้งนี้ นายกรัฐมนตรีให้ความสําคัญกับการบริหารจัดการน้ําอย่างเป็นระบบ แก้ปัญหาน้ําท่วม น้ําแล้ง ภายใต้นโยบายไม่ท่วมไม่แล้งของรัฐบาล เพื่อให้มีน้ําเพียงพอสําหรับการอุปโภคบริโภคของประชาชน รวมถึงภาคการเกษตร อุตสาหกรรม การท่องเที่ยว การรักษาระบบนิเวศ โดยเฉพาะมุ่งเน้นถึงการบริหารจัดการน้ําให้มีประสิทธิภาพเพื่อตอบสนองต่อความต้องการน้ําในแต่ละพื้นที่ ตลอดจนการพัฒนาพื้นที่ภายใต้แผนพัฒนาจังหวัดที่มุ่งดึงศักยภาพของแต่ละพื้นที่พัฒนาต่อยอด เพื่อสร้างความเป็นอยู่ที่ดี สร้างรายได้และอาชีพให้กับประชาชนในพื้นที่อย่างยั่งยืน” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-ผู้ตรวจราชการฯ เอกนิติ ลงพื้นที่สตูล ตรัง ตรวจราชการพร้อมมอบนโยบายให้เจ้าหน้าที่ดำเนินการตาม MIND ใช้หัวและใจขับเคลื่อนแผนงาน มุ่งยกระดับ “ปั้นอุตสาหกรรมคู่ชุมชน” 4 มิติ
วันศุกร์ที่ 1 มีนาคม 2567
01/03/2567
ผู้ตรวจราชการฯ เอกนิติ ลงพื้นที่สตูล ตรัง ตรวจราชการพร้อมมอบนโยบายให้เจ้าหน้าที่ดําเนินการตาม MIND ใช้หัวและใจขับเคลื่อนแผนงาน มุ่งยกระดับ “ปั้นอุตสาหกรรมคู่ชุมชน” 4 มิติ
ผู้ตรวจราชการฯ เอกนิติ ลงพื้นที่สตูล ตรัง ตรวจราชการพร้อมมอบนโยบายให้เจ้าหน้าที่ดําเนินการตาม MIND ใช้หัวและใจขับเคลื่อนแผนงาน มุ่งยกระดับ “ปั้นอุตสาหกรรมคู่ชุมชน” 4 มิติ  เน้นย้ําตรวจกํากับโรงงานผ่านระบบ i-Auditor
วันอังคารที่ 27 กุมภาพันธ์ 2567 นายเอกนิติ รมยานนท์ ผู้ตรวจราชการกระทรวงอุตสาหกรรม ตรวจราชการกรณีปกติ สํานักงานอุตสาหกรรมจังหวัดสตูล สํานักงานอุตสาหกรรมจังหวัดตรัง โดยมีนายคณบดี สัมพัชนี อุตสาหกรรมจังหวัดตรัง และนางพรทิพา อัครสุต อุตสาหกรรมจังหวัดสตูล และเจ้าหน้าที่เข้าร่วมรับการตรวจราชการและรายงานตามประเด็นการตรวจราชการ พร้อมนี้ ผู้ตรวจราชการฯ เอกนิติ ได้มอบนโยบายให้เจ้าหน้าที่ดําเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2567 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และการกระจายรายได้เพื่อคุณภาพชีวิตที่สมดุลกับสิ่งแวดล้อม พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามมติ ครม.รวมทั้งต้องจัดสรรและบริหารจัดการการใช้จ่ายงบประมาณอย่างรอบคอบ ตรวจกํากับดูแลสถานประกอบการให้เป็นไปตามกฎหมาย และแก้ไขปัญหาเรื่องร้องเรียนอย่างเร่งด่วน และเน้นย้ําให้ปฏิบัติงานผ่านระบบสารสนเทศ โดยใช้ระบบตรวจกํากับโรงงาน (i-Auditor) โรงงานค้างชําระค่าธรรมเนียมจะต้องติดตามเร่งรัดดําเนินการให้เป็นที่สิ้นสุด การรายงานข้อมูลกลางของกระทรวงอุตสาหกรรม (I-Single Form) จะต้องติดตามสถานประกอบการเข้าใช้งานระบบให้ครบถ้วน รวมทั้งให้กรอกข้อมูลและรายงานผ่านระบบข้อมูลกลาง การบริหารจัดการกากอุตสาหกรรม กํากับดูแลให้เป็นไปตามกฎหมายและรายงานข้อมูลกากอุตสาหกรรมผ่านระบบสารสนเทศฯ ให้ดําเนินการภายในระยะเวลาที่กําหนด การรับรองอุตสาหกรรมสีเขียว (GI) เน้นย้ําให้ติดตามเร่งรัดการดําเนินการให้เป็นไปตามเป้าหมายที่กําหนด ส่งเสริมและผลักดันให้สถานประกอบการได้รับการรับรองอุตสาหกรรมสีเขียว รวมทั้งประชาสัมพันธ์ ชี้แจงถึงความสําคัญพร้อมเชิญชวนสมัครเข้าร่วมโครงการ ในส่วนของโครงการ 72 พรรษา ลด 10 MtCO2eq และ PM 2.5 จากภาคอุตสาหกรรมด้วย MIND จะต้องมีวิธีการคํานวณหาค่าคาร์บอนไดออกไซด์ในปริมาณผลิตภัณฑ์แต่ละประเภทให้ถูกต้อง
สุดท้ายนี้ ผู้ตรวจราชการฯ เอกนิติ ได้ให้กําลังใจในการปฏิบัติงานและขอให้ปฏิบัติงานอย่างเต็มความสามารถในทุกด้านเพื่อผู้ประกอบการ ประชาชนและกระทรวงอุตสาหกรรม
รัฐบาลไทย-ข่าวทำเนียบรัฐบาล-ผู้ตรวจราชการฯ เอกนิติ ลงพื้นที่กระบี่ ตรวจราชการพร้อมเร่งรัด ติดตาม เพื่อขับเคลื่อนการดำเนินงานและโครงการสำคัญของกระทรวงอุตสาหกรรม
วันศุกร์ที่ 1 มีนาคม 2567
01/03/2567
ผู้ตรวจราชการฯ เอกนิติ ลงพื้นที่กระบี่ ตรวจราชการพร้อมเร่งรัด ติดตาม เพื่อขับเคลื่อนการดําเนินงานและโครงการสําคัญของกระทรวงอุตสาหกรรม
ผู้ตรวจราชการฯ เอกนิติ ลงพื้นที่กระบี่ ตรวจราชการพร้อมเร่งรัด ติดตาม เพื่อขับเคลื่อนการดําเนินงานและโครงการสําคัญของกระทรวงอุตสาหกรรม
วันพุธที่ 28 กุมภาพันธ์ 2567 นายเอกนิติ รมยานนท์ ผู้ตรวจราชการกระทรวงอุตสาหกรรม ตรวจราชการ กรณีปกติ รอบที่ 1 ประจําปีงบประมาณ พ.ศ. 2567 สํานักงานอุตสาหกรรมจังหวัดกระบี่ โดยมีนายสุพงษ์ รักษ์ศรีทอง อุตสาหกรรมจังหวัดกระบี่และเจ้าหน้าที่เข้าร่วมรับการตรวจราชการและรายงานตามประเด็นการตรวจราชการ พร้อมนี้ ผู้ตรวจราชการฯ ได้มอบนโยบายให้เจ้าหน้าที่ดําเนินการตาม MIND ใช้หัวและใจขับเคลื่อนแผนงานปี 2567 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และการกระจายรายได้เพื่อคุณภาพชีวิตที่สมดุลกับสิ่งแวดล้อม พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามมติ ครม.รวมทั้งต้องจัดสรรและบริหารจัดการการใช้จ่ายงบประมาณอย่างรอบคอบ ตรวจกํากับดูแลสถานประกอบการให้เป็นไปตามกฎหมาย และแก้ไขปัญหาเรื่องร้องเรียนอย่างเร่งด่วน และเน้นย้ําให้ปฏิบัติงานผ่านระบบสารสนเทศ โดยใช้ระบบตรวจกํากับโรงงาน (i-Auditor) โรงงานค้างชําระค่าธรรมเนียมจะต้องติดตามเร่งรัดดําเนินการให้เป็นที่สิ้นสุด การรายงานข้อมูลกลางของกระทรวงอุตสาหกรรม (I-Single Form) จะต้องติดตามสถานประกอบการเข้าใช้งานระบบให้ครบถ้วน รวมทั้งให้กรอกข้อมูลและรายงานผ่านระบบข้อมูลกลาง การบริหารจัดการกากอุตสาหกรรม กํากับดูแลให้เป็นไปตามกฎหมายและรายงานข้อมูลกากอุตสาหกรรมผ่านระบบสารสนเทศฯ ให้ดําเนินการภายในระยะเวลาที่กําหนด การรับรองอุตสาหกรรมสีเขียว (GI) เน้นย้ําให้ติดตามเร่งรัดการดําเนินการให้เป็นไปตามเป้าหมายที่กําหนด ส่งเสริมและผลักดันให้สถานประกอบการได้รับการรับรองอุตสาหกรรมสีเขียว รวมทั้งประชาสัมพันธ์ ชี้แจงถึงความสําคัญพร้อมเชิญชวนสมัครเข้าร่วมโครงการ ในส่วนของโครงการ 72 พรรษา ลด 10 MtCO2eq และ PM 2.5 จากภาคอุตสาหกรรมด้วย MIND จะต้องมีวิธีการคํานวณหาค่าคาร์บอนไดออกไซด์ในปริมาณผลิตภัณฑ์แต่ละประเภทให้ถูกต้อ
สุดท้ายนี้ ผู้ตรวจราชการฯ เอกนิติ ได้ให้กําลังใจในการปฏิบัติงานและขอให้ปฏิบัติงานอย่างเต็มความสามารถในทุกด้านเพื่อผู้ประกอบการ ประชาชนและกระทรวงอุตสาหกรรม